Og endelig den sjette og seneste konference, der blev afholdt i Oslo i juni 2011. Her vedtog ministrene Europa 2020-mål til beskyttelse og bæredygtig forvaltning af skovene i Europa, og de traf afgørelse om at indlede forhandlinger om en retligt bindende aftale om skovene i Europa.

Den tredje konference, der blev afholdt i Lissabon i juni 1998, fokuserede hovedsagelig på de socioøkonomiske aspekter inden for Europas skovbrugssektor, på kriterier og indikatorer for bæredygtig forvaltning af skovene og på bevarelse af skovenes biologiske og landskabsmæssige diversitet.

Drøftelserne om skovpolitik på ministerkonferencerne, der siden 2009 er blevet benævnt FOREST EUROPE, er en mellemstatslig, landestyret proces, der blev indledt i 1990 for at fremme bæredygtig forvaltning af Europas skove. Den fungerer ved frivilligt tilsagn fra de nuværende 47 signatarer. Den Europæiske Union har lige fra begyndelsen været part i processen og har hidtil undertegnet alle resolutioner og erklæringer herfra.

- grøn økonomi og sociale aspekter af bæredygtig skovforvaltning

- beskyttelse af skovene i en verden i forandring

- den fremtidige retning for FOREST EUROPE.

Det forventes, at ministrene vil få forelagt en generel erklæring og to resolutioner vedrørende de første to af disse emner. Erklæringen og resolutionerne vil ikke være juridisk bindende instrumenter, men et udtryk for konferencedeltagernes politiske tilsagn. Det forventes desuden, at ministrene vil få forelagt en "afgørelse", der skal vedtages med konsensus, om den fremtidige retning for FOREST EUROPE.

De relevante tjenestegrene i Kommissionen har ved udarbejdelsen af erklæringen og resolutionerne (der ikke er juridisk bindende) været aktivt involveret i den forberedende fase af denne konference. Alle elementer i erklæringen og resolutionerne er i overensstemmelse med de eksisterende politikker.

Den Europæiske Unions deltagelse i konferencen er påkrævet af følgende årsager:

- konferencen vedrører gennemførelsen på paneuropæisk plan af de internationale tilsagn, der ikke blot gives af medlemsstaterne, men også af Den Europæiske Union

- som signatar af resolutionerne i Strasbourg, Helsingfors, Lissabon, Wien og Oslo er Den Europæiske Union direkte involveret i opfølgningen og gennemførelsen af disse resolutioner

- med resolutionerne i Strasbourg, Helsingfors, Lissabon, Wien og Oslo samt de resolutioner, som det er planen at vedtage i Madrid, vil landene i Europa have lagt sig fast på forholdsvis detaljerede retningslinjer for en skovpolitik, der omfatter brede mål og en styrkelse af koordinationen og samarbejdet på dette område. Det er i overensstemmelse med den nye EU-skovstrategi for skove og den skovbaserede sektor samt de tilhørende konklusioner fra Rådet og den ligeledes tilhørende initiativbetænkning fra Europa-Parlamentet . Både Europa-Parlamentet og Rådet støtter forslaget i EU-skovstrategien om at forbedre koordinationen og samarbejdet mellem Kommissionen og medlemsstaterne samt medlemsstaterne imellem på alle skovpolitiske områder

- konferencens emner vedrører områder, der delvis er dækket af Unionens skovbrugsforanstaltninger, navnlig dem, der vedrører forordningen om udvikling af landdistrikterne , det syvende miljøhandlingsprogram , Horisont 2020 – EU's rammeprogram for forskning og innovation samt målene for EU's politikker, herunder udvikling af landdistrikterne, klima, energi, miljø og biodiversitet samt forskning og teknologisk udvikling.

Som følge heraf vil Kommissionen:

1. på vegne af Den Europæiske Union og sammen med medlemsstaterne deltage i den 7. FOREST EUROPE-ministerkonference, der vil blive afholdt i Madrid den 20.-21. oktober 2015

2. på vegne af Den Europæiske Union undertegne akterne fra konferencen. Kommissionens underskrift vil ikke indebære nogen forpligtelse med hensyn til fælles foranstaltninger, som ikke henhører under Den Europæiske Unions kompetence.

AKTER, DER SKAL VEDTAGES PÅ DEN 7. FOREST EUROPE-MINISTERKONFERENCE

Udkast til Madrid-erklæring: 25 års fælles fremme af bæredygtig skovforvaltning i Europa

Udkast til Madrid-resolution 1: Skovsektoren i centrum af den grønne økonomi

Udkast til Madrid-resolution 2: Beskyttelse af skovene i en verden i forandring.